ཙམ་ལྡན་འདས་ཚེ་དངག་ཏུ་མེད་པའི་ཚེ་དབང་བསྐུར་བའི་ཆོག་བཞུགས་སོ།།

ཉྫ་རང་ཉིད་བཅོམ་ལྡན་འདས་ཚེ་དཔག་ཏུ་མེད་པར་གསལ་བའི་ཐུགས་ཀར་ཟླ་བ་ལ་གནས་པའི་ཧྲཱིཿལས་འོད་འཕྲོས།བླ་མ་དང་ཚེ་དཔག་ཏུ་མེད་པ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་མདུན་གྱི་ནམ་མཁར་བཛྲ་ས་མཱཛ
ཨོཾ་ཨརྒྷཾ་པྲ་ཏཱིཙྪ་ཧཱུཾ།དེ་བཞིན་དུ།པཱ་དྱཾ།པུཥྤེ།ཛྙཱ་པེ།ཨཱ་ལོ་ཀི།གནྡྷེ།ནེ་ཝི་དྱ།ཤཔྟ་ས་མཆོད།དཀོན་མཆོག་གསུམ་ལ་བདག་སྐྱབས་མཆི།།སོགས་ལན་གསུམ་གྱིས་བདུན་རྣམ་དག་བྱ།བཛྲ་མུཿཚོགས་ཞིང་རང་ལ་བསྡུ།སེམས་ཅན
ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག།ཅེས་སོགས་ཚད་མེད་བཞི་བསྒོམ།ཨོཾ་སྭ་བྷཱ་ཝ་བརྗོད།སྟོང་པའི་ངང་ལས་པདྨ་དང་ཟླ་བའི་གདན་ལ་ཧྲཱིཿདམར་པོ་ཡོངས་སུ་གྱུར་པ་ལས་བཅོམ་ལྡན་འདས་ཚེ་དཔག་ཏུ་མེད་པ་སྐུ་མདོག་པདྨ་རཱ་གའི
འོད་ལྟར་དམར་བ་ཞལ་གཅིག་ཕྱག་གཉིས་པ་ཤིན་ཏུ་ཞི་ཞིང་མཛེས་པ་མཉམ་གཞག་གི་སྟེང་ནི་ཚེའི་བདུད་རྩིས་གང་བའི་བུམ་པ་བསྣམས་པ།དར་དང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་ནས་རྡོ་རྗེ་སྐྱིལ་མོ་ཀྲུང་གིས་འོད་ཟེར་གྱི་ཕྲེང་བ་འཁྲིགས
པའི་ཀློང་ན་བཞུགས་པའི་སྤྱི་བོར་ཨོཾ།མགྲིན་པར་ཨཱཿཐུགས་ཀའི་ཆ་སྟོད་དུ་ཧཱུཾ།ཆ་སྨད་དུ་ཟླ་བ་ལ་ཧྲཱིཿཡིག་སྔགས་ཀྱི་ཕྲེང་བས་བསྐོར་བ།དེ་ལས་འོད་འཕྲེས།བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས།ཛཿཧཱུཾ་བཾ་ཧོཿགཉིས་ཡུ་མེད
པར་གྱུར།སླར་ཡང་ཐུགས་ཀའི་འོད་ཀྱིས་རིགས་ལྔ་སྦྱིན་དྲངས།དེ་རྣམས་ཀྱིས་བདུད་རྩིའི་བུམ་པས་དབང་བསྐུར།ལུས་གང་དྲི་མ་དགཆུ་ལྷག་མ་སྤྱི་བོར་འཁྱིལ་པ་ལས་འོད་དཔག་ཏུ་མེད་པས་དབུ་བརྒྱན།ཨོཾ་ཨརྒྷཾ།དཱ་དྱཾ།པུཥྤེ།དྷཱུ་པེ།

ཨཱ་ལོ་ཀེ།གཱརྦྷེ།ནཱི་ཝིདྱ།ཤྲཔྟས་མཆོད།འཇིག་རྟེན་འདྲེན་པའི་གཙོ་བོ་ཆེ་དཔག་མེད།།ཅེས་སོགས་ཀྱིས་བསྟོད།ཐུགས་ཀའི་སྔགས་ཕྲེང་ལས་འོད་འཕྲོས།སེམས་ཅན་ཐམས་ཅད་ཀྱི་ཚེ་བསྲིང་ཞིང་བསོད་ནམས་བསྐྱེད་ནུས།
པ་ཐམས་ཅད་བསྡུས་ཏེ་སྙིང་གའི་སྔགས་ཕྲེང་ལ་ཐིམ་པར་བསམས་ལ་བཟླ།བདག་བསྐྱེད་དོ།།མདུན་བསྐྱེད་ཚེ་བུམ་རིལ་བུ་ཆང་རྣམས།སྭ་བྷཱ་ཝས་སྦྱངས།སྟོང་པའི་ངང་ལས་ནས་བསྟོད་པའི་བར་བྱས།མདུན་བསྐྱེད་པསྐུལ་བའི་བཟླས་པོ་བྱ་དུས
བདག་གི་ཐུགས་ཀེ་ནས་འོད་འཕྲོས།མདུན་བསྐྱེད་བསྐུལ།དེའི་ཐུགས་ཀ་ནས་འོད་འཕྲོས།བསྒྲུབ་བྱའི་ཚེ་ཉམས་པ་བཀུག།འབྱུང་བ་བཞི།སེམས་ཅན་གྱི་ཚེ་དང་བསོད་ནམས།སངས་རྒྱས་བྱེང་སེམས་ཀྱི་བྱིན་རླབས་ཐམས
ཅད་བསྡུས།བུམ་པའི་ནང་དུ་འཆི་བ་མེད་པའི་ཚེའི་བདུད་རྩིར་བསམས་ལ།ཨོཾ་ཨ་མྦཱ་ར་ཎི་དྷཱི་ཝ་ནྟི་ཡེ་སྭཱ་ཧཱུཾ།འམ།མཚན་བརྒྱ་རྩ་བརྒྱད་པ་བཟླ།ལས་བུམ་རྟ་མགྲིན་གྱི་བུམ་བསྐྱེད་ལྟར་བསྒྲུབ།དེ་ནས་སློབ་མ་ཁྲུས་བྱས་ནས
བགེགས་གཏོར་གཏོང་།མཎྜལ་ཕུལ།ཀུན་མཁྱེན་ཡེ་ཤེས་ཕུང་པོ་ཅན།།གྱིས་གསོལ་བ་གདབ།བླ་མི་ཚེ་དཔག་ཏུ་མེད་པར་གསལ་བའི་སྤྱན་སྔར་སྐྱབས་འགྲོ་སྔོན་དུ་འགྲོ་བ་ཅན་གྱི་བྱང་ཆུབ་སེམས་ཀྱི་སྡོམ་པ་ལེན་སྙམ་པས།
འདིའི་རྗེས་བློས་ཀྱིས་དཀོན་མཆོག་གསུམ་ལ་བདག་སྐྱབས་མཆི།།སོགས་ལན་གསུམ།གཏོར་མ་འདི་ཉིད་བཅོམ་ལྡན་འདས་ཚེ་དཔག་ཏུ་མེད་པ་སྐུ་མདོག་པདྨ་རཱ་ག་ནས་འོད་འཕྲོས་ཞེས་པའི་བར་མངོན་རྟོགས་བཞིན་བརྗོད

ནས།ཁྱེད་རྣམས་ཀྱི་ཚེ་གདོན་བགེགས་ཀྱིས་ཕྲོགས་པ་ཉམས་པ་ཡར་བ་འཆི་བདག་གིས་སྦས་པ་ཐམས་ཅད་བསྡུས་བུམ་པར་ཐིམ་ཚེའི་བདུད་རྩིར་གྱུར་ཞུ་ཞིང་ཁོལ།འཁྱིལ་གྱིས་ལུད་པ་ཁྱེད་རང་རྣམས་ཀྱི་ཚངས་བུག་ནས་ཞུགས་ཏེ
ལུས་ཐམས་ཅད་གང་བས་ཚེ་ཉམས་པ་གསོས་ནས་སླར་འཕེལ་བའི་མོས་པ་གྱིས་བྱས་ལ།བུམ་པས་དབང་བསྐུར།གཟུངས་རིང་ཐུང་བརྗོད།དེ་ནས།ཚེ་མི་འགྱུར་བ་གཡུང་དྲུང་ལྟ་བུར་གྱུར་ཅིག།ཚེ་མི་ཤིགས་པ་རྡོ་རྗེ་ལྟ་བུར་གྱུར་ཅིག།
ཚེ་མི་ནུབ་པ་རྒྱལ་མཚན་ལྟ་བུར་གྱུར་ཅིག།འཆི་བ་མེད་པ་ཚེའི་དངོས་གྲུབ་ཐོབ་པར་གྱུར་ཅིག།ཨོཾ་བཛྲ་ཨཱ་ཡུ་ཥེ་སྭཱ་ཧཱ།ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ།།ཞེས་པའི་ཤིས་བརྗོད་བྱས།ཡང་དབང་རྟེན་གྱི་མགོན་པོའི
ཐུགས་ཀ་ནས་འོད་འཕྲོས།དབང་ཆེན་གསེར་གྱི་ས་གཞི་རི་རབ་གསེར་གྱི་རི་བོ་སོགས་འབྱུང་བ་སའི་ཁམས་ལ་བརྟེན་ནས་ཚེ་བསྲིང་བར་ནུས་པ་ཐམས་ཅད་བསྡུས་ཏེ་བུམ་པར་ཐིམ།ལུས་ཐམས་ཅད་གང་པས་ལུས་སྲ་ཞིང་འཐས་པ
གང་ང་གིས་ཀྱང་གཞོམ་པ་དང་གཞིག་པར་མི་ནུས་པའི་ཚེའི་དངོས་གྲུབ་ཐོབ་པའི་མོས་པ་གྱིས་བྱས་ནས་དབང་བསྐུར།ཚེ་མི་འགྱུར་བ་སོགས་དང་།དེ་ཡིས་ཉེ་བར་བསྟན་པའི་མཆོག་རབ་མི་གཡོ་བ།།ཞེས་སོགས་པརྗོད།འོག་གཞི་ཆུའི་དཀྱིལ
འཁོར་རྒྱ་མཚོ་བརྒྱད་སྒྲ་མི་སྙན་གྱི་འཆི་མེད་ཀྱི་ཚེ་ཆུ་ལ་སོགས་པ་འབྱུང་བ་ཆུའི་ཁམས་ལ་བརྟེན་ནས་ཚེ་བསྲིང་པར་ནུས་པ་ཐམས་ཅད་བསྡུས་ཏེ་བུམ་པར་ཐིམ།ལུས་ཐམས་ཅད་གང་བས་ལུས་སྣུམ་བག་གཟི་བརྗིད་དང་ལྡན་པས་འཆི

མེད་ཚེའི་དངོས་གྲུབ་ཐོབ་པའི་མོས་པ།དགེ་འདུན་དམ་པ་ཆོས་ལྡན་ཐོས་པའི་བཀྲ་ཤིས་མཆོག།ཅེས་སོགས་བརྗོད།འོག་གཞི་མེའི་དཀྱིལ་འཁོར་ཉི་མ་རྟ་གདོང་གི་མེ་སོགས་འབྱུང་བ་མེ་ལ་བརྟེན་ནས་ཚེ་བསྲིང་བར
ནུས་ར།ལུས་དྲོད་བཀྲག་མདངས་རྒྱས་པའི་དངོས་གྲུབ་རྒྱལ་བ་སྲས་བཅས་བསོད་ནམས་སྟོབས་དག་དང་།།ཞེས་སོགས་བརྗོད།འོག་གཞི་རླུང་གི་དཀྱིལ་འཁོར་གཡོ་བར་བྱེད་པ་འཛིན་སྡུད་སྨིན་པར་བྱེད་པ་སོགས་རླུང་ལ་བརྟེན
ནས་ཚེ་བསྲིང་བཱར་ནུས་པར་ལུས་ཐམས་ཅད་གང་བས།ལུས་ཡང་ཞིང་གཡོ་བ་སྟོབས་དང་ལྡན་པའི་དངོས་གྲུབ་ཐོབ་པའི་མོས་པ་གྱིས་བྱས་ནས་དབང་བསྐུར།བགེགས་རིགས་སྟོང་ཕྲག་བརྒྱད་ཅུ་ཞི་བ་དང་།།ཞེས་སོགས་བརྗོད།
ཚངས་པ་བརྒྱ་བྱིན་སོགས་ཚེའི་རིག་འཛིན་བརྙེས་པ་རྣམས་དང་།སེམས་ཅན་ཐམས་ཅད་ཀྱི་ཚེ་དང་བསྐྱོད་ནམས་ཤེས་རབ་ཐམས་ཅད་རྒྱ་མཚོ་ཆེན་པོ་ལས་ཆུ་བཅུས་པ་ལྟར་བསྡུས་ཏེ།ཚེ་དང་བསོད་ནམས་ཟླ་བ་ཡར་གྱི་ངོ་ལྟར་འཕེལ
པའི་ཚེའི་དངོས་གྲུབ་ཐོབ་པའི་མོས་པ།ལོ་བརྒྱ་ཐུབ་ཅིང་སྟོན་བརྒྱ་མཐོང་བ་དང་།།ཞེས་སོགས་བརྗོད།དུས་གསུམ་གྱི་རྒྱལ་བ་སྲས་བཅས་གཅིག་ལ་གཅིག་དགྱེསུ་བཞིན་པར་འོང་དུ་ཞུ་བའི་རྒྱུན་བསྡུས་ཏེ།ལུས་ངག་ཡིད
གསུམ་མི་ཤིགས་པ་ཚེའི་དངོས་གྲུབ་ཐོབསྦྱིན་པ་གཏོང་ཞིང་ཚུལ་ཁྲིམས་བསྲུང་བ་དང་།།ཞེས་སོགས་བརྗོད།དེ་ནས་དབང་རྟེན་གྱི་མགོན་པོའི་སྨིན་མཚམས་ཀྱི་ཨོཾ་ལས་འོད་ཟེར་དཀར་པོ་དཔག་ཏུ་མེད་པ་སྤྲོས།སངས་རྒྱས

ཐམས་ཅད་ཀྱི་སྨིན་མཚམས་སུ་ཞུགས་ཏེ་སྐུའི་བྱིན་རླབས་མ་ལུས་པ་ཨོཾ་ཡིག་གི་རྣམ་པར་བསྡུས་ཏེ་ཁྱེད་རང་རྣམས་ཀྱི་སྨིན་མཚམས་སུ་ཐིམ།བུམ་པའི་དབང་ཐོབ།ལུས་འཆི་བ་མེད་པར་གྱུར་པ་ཨོཾ་ཡིག་གིས་རྒྱས་གདབ།དབང་རྟེན་གྱི
མགོན་པོའི་མགྲིན་པའི་ཨཱཿལས་འོད་ཟེར་དམར་པོ་དཔག་ཏུ་མེད་པ་སྤྲོས།སངས་རྒྱས་ཐམས་ཅད་ཀྱི་མགྲིན་པར་ཞུགས་ཏེ་གསུང་གི་བྱིན་རླབས་མ་ལུས་པ་ཨཱཿཡིག་གི་རྣམ་པར་བསྡུས་ཏེ་ཁྱེད་རང་རྣམས་ཀྱི་མགྲིན་པར་ཐིམ།གསང
བའི་དབང་ཐོབ།ངག་འཆི་བ་མེད་པར་གྱུར་པ་ཨཱཿཡིག་གིས་རྒྱས་གདབ།དབང་རྟེན་གྱི་མགོན་པོའི་ཐུགས་ཀའི་ཧཱུཾ་ལས་འོད་ཟེར་སྔོན་པོ་དཔག་ཏུ་མེད་པ་སྤྲོས།སངས་རྒྱས་ཐམས་ཅད་ཀྱི་ཐུགས་ཀར་བྱུགས་ཏེ་ཐུགས་ཀྱི་བྱིན་རླབས་མ་ལུས
པ་ཧཱུཾ་ཡིག་གི་རྣམ་པར་བསྡུས་ཏེ་ཁྱེད་རང་རྣམས་ཀྱི་སྙིང་གར་ཐིམ།ཤེས་རབ་ཡེ་ཤེས་ཀྱི་དབང་ཐོབ།ཡིད་འཆི་བ་མེད་པར་གྱུར་པ་ཧཱུཾ་ཡིག་གིས་རྒྱས་དང།དབང་རྟེན་གྱི་མགོན་པོའི་གནས་གསུམ་ལས་འོད་ཟེར་སྣ་ཚོགས་འཕྲོས།སངས་རྒྱས
ཐམས་ཅད་ཀྱི་གནས་གསུམ་ནས་ཞུགས།སྐུ་གསུང་ཐུགས་དབྱེར་མེད་པའི་ཡེ་ཤེས་ཀྱི་བྱིན་རླབས་ཐམས་ཅད་ཡི་གེ་གསུམ་གྱི་རྣམ་པར་བསྡུས་ཏེ་ཁྱེད་རང་རྣམས་ཀྱི་གནས་གསུམ་དུ་ཐིམ།དབང་བཞི་པ་ཐོབ།སྐུ་བཞི་ཡེ་ཤེས་ལྔའི་བདག་ཉིད
ཀྱི་འཆི་བ་མེད་པའི་ཚེ་ཐོབ་པའི་མོས་པ་གྱིས་བྱས་ལ་དབང་བསྐུར།མི་འགྱུར་ལྷུན་པོ་སྐུ་ཡི་བཀྲ་ཤིས་ཤོག།ཅེས་སོགས་བརྗོད།མཐར་དབང་རྟེན་མགོན་པོ་འོད་དུ་ཞུ་ནས་ཁྱེད་རང་རྣམས་ལ་ཐིམ་པས་མགོན་པོ་ཚེ་དཔག་ཏུ་མེད་པ་དང་སྐུ་གསུང

ཐུགས་ཡེ་ཤེས་གཉིས་སུ་མེད་པར་གྱུར་པའི་མོས་པ་གྱིས་བྱས་ལ་དབང་བསྐུར།འཇིག་རྟེན་འདྲེན་པའི་གཙོ་བོ་ཚེ་དཔག་མེད།།ཅེས་སོགས་ཤིས་པ་བརྗོད།ཚེ་རིལ་དང་ཚེ་ཆང་བྱིན།མཎྜལ་འབུལ་ལོ།།ཚེ་དབང་བརྒྱ་རྩ་བྱེད།།
ན་དབང་རྟེན་གྱི་མགོན་པོ་བསྐྱེད་པའི་བར་འདྲ་ལ།དེ་ལས་འོད་འཕྲོས།ཁྱེད་རང་རྣམས་ཀྱི་ཆོ་གེ་དོན་བགེགས་ཀྱིས་ཕྲོགས་ཤིང་ཉམས་པ་དང་སྦས་པ།འབྱུང་བ་བཞི་ལ་བརྟེན་ནས་ཚེ་བསྲིང་བར་ནུས་པ།སེམས་ཅན་ཐམས་ཅད་ཀྱི་ཚེ་དང་བསོད
ནམས།སངས་རྒྱས་བྱང་སེམས་ཐམས་ཅད་ཀྱི་སྐུ་གསུང་ཐུགས་ཀྱི་བྱིན་རླབས་བསྡུས་ཏེ་བུམ་པར་ཐིམ།ཚེའི་བདུད་རྩིར་ཞུ་ཞིང་ཁོལ།འཁྱིལ་གྱིས་ལུད་པ་ཁྱེད་རང་རྣམས་ཀྱི་ཚངས་བུག་ནས་ཞུགས་ཏེ་ལུས་ཐམས་ཅད་གང་བས་ཚེ་
ཉམས་པ་གསོས་ཏེ་སླར་འཕེལ་བའི་མོས་པ་གྱིས་བྱས་ལ་དབང་བསྐུར་བ་ནས་ཤིས་བརྗོད་བྱ་བའི་བར་སྔར་དང་འདྲའོ།།ཚེ་རྟ་ཟུང་འབྲེལ་དུ་བྱེད་ན།རྟ་མགྲིན་གྱི་བདག་མདུན་བུམ་པའི་བར་ཇི་ལྟ་བ་བཞིན་བསྒྲུབ།བདག་བསྐྱེད་དེ་ཉིད་དང་།
དེ་ནས་མདུན་བསྐྱེད་ཚེ་དཔག་མེད་ཀྱང་བསྒྲུབས་ནས་བསྐུལ་པའི་བཟླས་པ་བྱས་ལ།རྟ་མགྲིན་གྱི་ཁྱད་པར་གྱི་གསོལ་གདབ་བྱས།སྡོམ་པ་ཕོག།རྟ་མགྲིན་གྱི་རྗེས་གནང་བྱས།དེ་ནས་བླ་མས་རྟ་མགྲིན་དུ་གསལ་བ་དེ་ཉིད་ཚེ་དཔོག་ཏུ་མེད་པར
གསལ་ཐོབ་ལ་ཚེ་དབང་ཞུ་སྙམ་པས་འདིའི་རྗེས་ཟློས་གྱིས།ཀུན་མཁྱེན་ཡེ་ཤེས་ཕུང་པོ་ཅན།ལན་གསུམ་གྱི་མཐར་ཚེ་དབང་བསྐུར་བ་ཡིན་ནོ།།སྔགས་དབང་འདོད་ན།སློབ་དཔོན་ཚེ་དཔག་ཏུ་མེད་པར་གསལ་བའི་ཐུགས་ཀ་ནས་སྔགས་ཕྲེང

ཐོན།ཁྱེད་རང་རྣམས་ཚེ་དཔག་མེད་པར་གསལ་བའི་ཞལ་ནས་ཞུགས།ཐུགས་ཀའི་ས་བོན་གྱི་མཐར་འཁོད་པའི་མོས་པ་གྱིས་བྱས་ལ།སྔགས་གཉིས་ཀྱི་རྗེས་ཟློས་ལན་གསུམ་བྱ།བཅོམ་ལྡན་འདི་ལ་དང་།བཅོམ་ལྡན་བདག་གིས།།ཞེས
བརྗོད་པར་བྱའོ།།པདྨ་དཀར་པོས་སྦྱར་བའོ།།།།